​ລູກ​ສອນ​ໄຟ ຕົ້ນ​ແບບ ຂອງ ​ເກົາຫຼີ​ເໜືອ ອາດ​​ກ້າວ​ໜ້າ ​ກວ່າ​​ຄາດ​ຄິດ​​ໄວ້
ລູກ​ສອນ​ໄຟ​ຂີ​ປະ​ນາ​ວຸດຕົ້ນ​ແບບ ທີ່​ໄດ້​ເຫັນ​ ຢູ່​ໃນ​ການ​ເດີນ​ສວນສະໜາມ​ ທາງທະຫານ​ເກົາຫລີ​ເໜືອນັ້ນ ອາດ​ຈະ​ກ້າວ​ໜ້າ ​ໄປ​ກວ່າ​ທີ່​ຄາດ​ຄິດ​ກັນ​ໄວ້​​.
ກຸ່ມຄົ້ນຄວ້າທີ່ສຳຄັນກຸ່ມນຶ່ງ ກ່າວວ່າ ລູກສອນໄຟຂີປະນາວຸດ ຕົ້ນແບບ ທີ່ໄດ້ເຫັນຫວ່າງມໍໆມານີ້ ຢູ່ໃນການເດີນສວນສະ ໜາມ ທາງທະຫານເກົາຫລີເໜືອ ນັ້ນ ອາດຈະກ້າວໜ້າໄປ ກວ່າທີ່ຄາດຄິດກັນໄວ້ ໃນເມື່ອກ່ອນ ແລະອາດຈະພຽງພໍ ໃນການຂົ່ມຂູ່ຕໍ່ພາກຕາເວັນຕົກຂອງສະຫະລັດ ບັນດານັກວິເຄາະຕາເວັນຕົກ ບໍ່ໄດ້ໃຫ້ຄວາມສຳຄັນ ຕໍ່ລູກ ສອນໄຟ KN-08 ໂດຍຖືວ່າຍັງລ້າຫຼັງຢູ່ ຊຶ່ງຕົ້ນແບບທີ່ຍັງ ປະຕິບັດງານບໍ່ໄດ້ ເວລາລູກສອນໄຟ ເຫຼົ່ານີ້ປາກົດໃຫ້ເຫັນ ຢູ່ໃນຮູບ ການເດີນສວນສະໜາມຂອງທະຫານ ໃນເດືອນ ເມສາ 2012 ແລະອີກຄັ້ງນຶ່ງໃນເດືອນກໍລະກົດຂອງປີນີ້ ແຕ່ສະຖາບັນສະຫະ ລັດ-ເກົາຫລີ ທີ່ມະຫາວິທະຍາໄລ Johns Hopkins ກ່າວວ່າ ລູກສອນໄຟນີ້ ເຖິງແມ່ນວ່າເປັນຂອງປອມ ແຕ່ປາກົດວ່າມີຄວາມກ້າວໜ້າ ແລະໄດ້ບັນລຸເປົ້າໝາຍໃນອັນທີ່ຮ້ອງວ່າ “ເປັນຕາຢ້ານ” ນັ້ນ ລາຍງານຂອງສະຖາບັນແຈ້ງວ່າ ລູກສອນໄຟຕົ້ນແບບນີ້ ປາກົດວ່າໄດ້ສະແດງໃຫ້ເຫັນ ວ່າ ເກົາຫລີເໜືອສາມາດປະກອບຊິ້ນສ່ວນ ແລະເທັກໂນໂລຈີ “ດີພໍໃນການຜະລິດລູກ ສອນໄຟ ທີ່ຄິດວ່າມີລັດສະໝີການຍິງລະຫວ່າງ 5,500 ຫາ ໄກວ່າ 11,000 ກິໂລແມັດ” ຊຶ່ງນັ້ນແມ່ນໄປໄກພໍ ສຳລັບເກົາຫລີເໜືອ ທີ່ຈະ ເຮັດໃຫ້ຄຳຂູ່ຂວັນວ່າ ເກີດຂຶ້ນໄດ້ ໃນ ການສາມາດໂຈມຕີແຜ່ນດິນໃຫຍ່ສະຫະ ລັດ ດ້ວຍຫົວລະເບີດນິວເຄລຍ ລາຍງານໄດ້ລະມັດລະວັງ ກ່ຽວກັບລູກສອນໄຟ KN-08 ທີ່ “ເກືອບແນ່ນອນວ່າ” ຍັງ ໃຊ້ການບໍ່ໄດ້ ແລະອາດຈຳເປັນຕ້ອງໄດ້ທຳການທົດລອງ ຢ່າງໜ້ອຍນຶ່ງເທື່ອ ລາຍງານກ່າວວ່າ ການທົດລອງອາດມີຂື້ນໃນເວລາໃດກໍໄດ້ຈາກອຸບ ປະກອນຕົ້ນແບບ ທີ່ກ້າວໜ້າ ແລະພາບຖ່າຍຈາກດາວທຽມຫວ່າງມໍ່ໆມານີ້ ສະແດງໃຫ້ເຫັນການປັບປຸງ ຍົກລະດັບຢູ່ຖານສົ່ງລູກສອນໄຟທີ່ສໍາຄັນຂອງເກົາຫລີ ເໜືອ